गोविंद के दरबार में मची फागुन की धमाल
शहरके अाराध्य गोविंददेव मंदिर में रविवार से तीन दिन के फागुन उत्सव की धमाल शुरू हो गई। मंदिर महंत अंजन गोस्वामी मंदिर प्रवक्ता मानस गोस्वामी के सान्निध्य में दोपहर 12 बजे कार्यक्रम शुरू हुआ। पं. जगदीश शर्मा ने गणेश वंदना ‘होली खेल रहे हैं गजानंद रिद्धि सिद्धि के संग’... गाकर कार्यक्रम को आगे बढ़ाया। गोपाल सिंह राठौर ने ‘आज रंग डालूंगी...’, कुंज बिहारी जाजू ने ‘होली खेल रहे हो नंदलाल...’ , श्वेता सहाय ने ‘जरा लादो ना रंग पिचकारी...’, समंदर खान ने ‘होली खेल रहे घनश्याम राधे रानी के संग...’, गौरव जैन दीपशिखा ने ‘आज बिरज में होली रे रसिया...’ जैसे होली गीतों और पं. अविनाश शर्मा के निर्देशन में राजस्थानी होली, स्वाति गर्ग, संगीता मित्तल, राजू जबड़ा, भावना निगम और ज्योति गोस्वामी ने कथक पर आधारित नृत्यों की प्रस्तुति दी। करीब 150 कलाकारों ने शाम 4 बजे तक हाजिरी लगाई। दोपहर 2 से 4 बजे तक ठाकुरजी की विशेष झांकी के दर्शन हुए।
कार्यक्रम संचालक सुधीर श्रीवास्तव ने बताया कि सोमवार को रूपसिंह शेखावत का भवई नृत्य, सोहन तंवर की ढप-चंग होली के अलावा मोहन बालोदिया और पं. आलोक भट्ट आदि अपनी प्रस्तुतियां देंगे।
राधेरानी मंडल समिति की ओर से चांदनी चौक के आनंद कृष्ण बिहारी मंदिर में सातवां फागोत्सव भजन रसगंगा रविवार को हुई। इस दौरान जाने-माने कलाकारों ने फाग रचनाओं से श्रद्धालुओं को झूमने पर मजबूर कर दिया।
खोले के हनुमान के होली उत्सव कल
श्रीनरवरआश्रम सेवा समिति के महामंत्री बृजमोहन शर्मा ने बताया कि खोले के हनुमान मंदिर में शेखावाटी के 40 कलाकार सोहनलाल के नेतृत्व में मंगलवार शाम 7 से 10 बजे तक प्रस्तुति देंगे। कलाकार चंग मंजीरों के साथ शेखावाटी के लोक गीत नृत्य प्रस्तुत करेंगे। कलाकार श्रद्धालु गुलाल संग एक-दूसरे से होली भी खेलेंगे। इसी कड़ी में 11 मार्च को मंदिर में जयपुर की कथक नर्तक और नृत्यांगनाएं प्रस्तुति देंगे।
पंचमुखी हनुमान मंदिर में विशाल फागोत्सव
श्रीप्रेमभायामंडल समिति की ओर से रविवार को पंचमुखी हनुमान मंदिर में विशाल फागोत्सव मनाया गया। इसमें हनुमानजी, श्रीप्रेमभाया सरकार भक्त युगल सरकार के अलौकिक पुष्पों का शृंगार किया। समिति के संरक्षक ललित किशोर शर्मा ने ‘सांवरिया मुखड़ा पर हंस-हंस लाल गुलाल लगावांला’...से कार्यक्रम का शुभारंभ किया। इसके बाद फाग गीतों पर भगवान को रिझाया गया। समिति की ओर से बुधवार को बंगाली बाबा आश्रम में शाम 5 से रात 9 बजे तक फागोत्सव होगा।
आज रूपसिंह शेखावत का होगा भवई नृत्य
bho_Deva hin_Deva awa_Deva hin_Deva bho_Deva hin_Deva bho_Deva hin_Deva awa_Deva